
***Proiect***

**

**REPUBLICA MOLDOVA**

**CONSILIUL RAIONAL ŞTEFAN VODĂ**

**DECIZIE nr. 4/18**

**din 17 septembrie 2020**

Cu privire la desemnarea reprezentantului

Consiliului raional Ştefan Vodă

în instanţa de judecată

În scopul delegării de a reprezenta şi semna toate actele din partea Consiliului raional Ştefan Vodă în instanţele de judecată;

În baza art. 43 alin. (1), lit. m) și art. 46 din Legea nr. 436-XVI din 28 decembrie 2006 cu privire la administraţia publică locală, Consiliul raional Ștefan Vodă **DECIDE:**

**1.** Se împuterniceşte domnul **Eugeniu Ciobanu**, specialist principal al subdiviziunii juridice în cadrul Aparatului preşedintelui raionului, în calitate de reprezentant a Consiliului raional Ştefan Vodă în instanţa de judecată în litigiile privind legalitatea deciziilor adoptate şi în cele care rezultă din raporturile cu alte autorităţi publice.

**2**. Se împuterniceşte dl Vasile Maxim, preşedintele raionului Ştefan Vodă din partea Consiliului raional Ştefan Vodă, cu dreptul de a semna cereri şi acte de procedură în instanţele de judecată, de a strămuta pricina la o judecată arbitrală, de a renunţa total sau parţial la pretenţiile din acţiune, de a majora sau reduce cuantumul acestor pretenţii, de a modifica temeiul sau obiectul acţiunii, de a o recunoaşte, de a încheia tranzacţii, de a intenta acţiune reconvenţională, de a ataca hotărârea judecătorească, de ai schimba modul de executare, de a amâna sau eşalona executarea ei.

**3**. Se abrogă decizia nr. 3/18 din 12.06.2020 „Cu privire la desemnarea reprezentantului Consiliului raional Ştefan Vodă în instanţa de judecată”.

**4.** Prezenta decizie se aduce la cunoştinţă:

Oficiului teritorial Căuşeni al Cancelariei de Stat;

Instanţei de judecată după cauză;

Persoanei vizate

Prin publicare pe pagina web a Consiliului raional Ştefan Vodă

**Preşedintele şedinţei**

*Contrasemnează:*

**Secretarul Consiliului raional Ion Ţurcan**